Πανελλήνιο πρωτάθλημα στίβου ανδρών 2005

Το 91ο Πανελλήνιο πρωτάθλημα στίβου ανδρών 2005 διεξήχθη στο Ολυμπιακό Στάδιο Αθήνας από τις 10 ως τις 11 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2005. Μετείχαν 955 αθλητές και αθλήτριες από 127 σωματεία. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα. Για την προσέλκυση περισσότερων φιλάθλων ο ΣΕΓΑΣ, σε συμφωνία με τον ΟΑΣΑ, προώθησε την δωρεάν μεταφορά στο στάδιο με την επίδειξη σχετικής κάρτας είτε με τον ΗΣΑΠ είτε με την ειδική λεωφορειακή γραμμή Χ-14 "Σύνταγμα-Ολυμπιακό Στάδιο". Όμως, μετά το σκάνδαλο Κεντέρη-Θάνου, οι εξέδρες ήταν εντυπωσιακά άδειες.

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία. Το πρωτάθλημα μαραθωνίου διεξήχθη στις 6 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.202 Έλληνες και ξένοι δρομείς- και την εκκίνηση έδωσε ο Ιταλός ολυμπιονίκης του 2004 Στέφανο Μπαλντίνι, που είχε καταρρίψει και το ρεκόρ κλασικής διαδρομής που κρατούσε 35 έτη. Ο πανελληνιονίκης Γεράσιμος Κόκοτος στη γενική κατάταξη ήταν έβδομος και πρώτος Ευρωπαίος, αφού οι έξι πρώτοι ήταν τέσσερις Κενυάτες, ένας Αιθίοπας και ένας Ιάπωνας.

Στη μάχη της βαθμολογίας για 15η συνεχόμενη χρονιά επικράτησε ο Πανελλήνιος Γ.Σ. με μεγάλη διαφορά από τους άλλους συλλόγους και συμπλήρωσε 36 τίτλους συνολικά. Παράλληλα, έκανε το 14ο συνεχόμενο "νταμπλ" και 17ο συνολικά, αφού κατέκτησε και το γυναικείο πρωτάθλημα.

 Αποτελέσματα 

 Οι νικητές 
 Αγώνισμα Νικητής Σωματείο  Επίδοση100μΠαναγιώτης ΣαρρήςΠανελλήνιος Γ.Σ. 10.34200μΤάσος ΓκούσηςΟλυμπιακός Σ.Φ.Π.20.98400μΔημήτρης ΓράβαλοςΑπόλλων Καλαμαριάς46.24800μΠαύλος ΦαρούγγιαςΚερκυραϊκός Γ.Σ.1.51.951.500Παναγιώτης ΟικονόμουΑΕΚ3.54.425.000μΤάσος ΦράγκοςΓ.Σ. Πίνδαρος Θηβών13.22.16110μ εμπ.Αλέξανδρος ΘεοφάνοφΦ.Σ. Καλλιθέας13.62400μ εμπ.Περικλής ΙακωβάκηςΟλυμπιακός Σ.Φ.Π.49.313.000μ στιπλΑλέξανδρος ΛίτσηςΟλυμπιακός Σ.Φ.Π.9.03.044Χ100μΔημότσιος-ΒογιατζάκηςΚαϊμακλιώτης-ΓκούσηςΟλυμπιακός Σ.Φ.Π.40.354Χ400μ Σ. Ιακωβάκης-ΔημότσιοςΝτούπης-Π. ΙακωβάκηςΟλυμπιακός Σ.Φ.Π.3.13.71Ύψος Κυριάκος ΙωάννουΠανελλήνιος Γ.Σ.2,24Επι κοντώΚώστας ΦιλιππίδηςΠανελλήνιος Γ.Σ. 5,25ΜήκοςΛούης ΤσάτουμαςΜεσσηνιακός Γ.Σ. 8,01Τριπλούν Κώτσας ΖαλαγκίτηςΓ.Σ. Τρικάλων16,80 ΣφαίραΑνδρέας ΑναστασόπουλοςΠανελλήνιος Γ.Σ. 18,88ΔίσκοςΣτέφανος ΚώνσταςΠαναθηναϊκός60,33Σφύρα  Αλέξανδρος ΠαπαδημητρίουΑΕΚ 75,45ΑκόντιοΕλευθέριος ΚαρασμανάκηςΜυρμιδόνες Διδυμοτείχου76,37Ειδικά πρωταθλήματα10.000μΜιχάλης ΓελασάκηςΟλυμπιακός Σ.Φ.Π.29.44.37ΜαραθώνιοςΔιεξήχθη στις 6 Νοεμβρίου στην κλασική διαδρομή μαζί με το Διεθνή Μαραθώνιο. Τερμάτισαν συνολικά 2.202 Έλληνες και ξένοι δρομείς.Γεράσιμος Κόκοτος  Πανελλήνιος Γ.Σ.2:24.52 20.000μ βάδηνΔιεξήχθη στις 4 Ιουνίου στην παραλία Μεγάρων. Τερμάτισαν 11 αθλητές από τους 17 που ξεκίνησαν.Θεόδωρος ΚουπίδηςΦίλιππος Βέροιας1:28.4450.000μ βάδηνΚώστας ΣτεφανόπουλοςΦίλιππος Βέροιας4:08.48ΔέκαθλοΜιχάλης ΠαπαϊωάννουΠαναθηναϊκός 7.328 β. 

 Βαθμολογία 
ΘέσηΣύλλογος*Βαθμοί*1 Πανελλήνιος Γ.Σ. 342,5 2 Ολυμπιακός Σ.Φ.Π.2623Παναθηναϊκός Α.Ο. 1564Πανιώνιος 985ΑΕΚ 836Κερκυραϊκός Γ.Σ.487Πελασγός Λάρισας 468Ηρακλής Θεσσαλονίκης 399Πειραϊκός Σύνδεσμος3410Γ.Σ. Πίνδαρος Θηβών3111 ΟΦΗ28.Τρίτων Θεσσαλονίκης28
*Βαθμολογήθηκαν οι 12 πρώτοι κάθε αγωνίσματος.

 Πηγές 
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 234-235 και 295-296.

Αποτελέσματα Πανελλήνιου Πρωταθλήματος Μαραθώνιου 2004
GREEK CHAMPIONSHIPS.
Αθλητική Ηχώ, 10/6/2005 ως 12/6/2005.

 Αναφορές 

Ανδρων
Κατηγορία:Στίβος το 2005
Κατηγορία:Διοργανώσεις στίβου στην Αθήνα